smcproject/ml-wiki-sentences huggingface dataset:
“പോകുന്നയിടങ്ങളെല്ലാം വിജനമാക്കുന്ന കൊടുങ്കാറ്റ് പോലെയായിരുന്നു ആ സൈന്യം,” അബ്ദുൾ റഹ്മാൻ ഖാഫിക്കിയുടെ സൈന്യം ഗാസ്കോണിയിലൂടെയും അക്വിറ്റെയ്‌നിലൂടെയും സഞ്ചരിച്ചതിനെ ഒരു അജ്ഞാത അറബി വിശേഷിപ്പിച്ചതിങ്ങനെയാണ്.
ബാര്ഡോ നഗരത്തിന് പുറത്തുള്ള യുദ്ധത്തിൽ അക്വിറ്റെയ്‌നിലെ ഡ്യൂക്ക് ഓഡോയെ പരാജയപ്പെടുത്ത സൈന്യം ബാര്ഡോ നഗരത്തെ പിടിച്ചെടുക്കുകയും കൊള്ളയടിക്കുകയും ചെയ്തു.
അതിന് ശേഷം നഗരത്തിൻറെ സമീപത്തുള്ള ഗാരോൺ നദീതീരത്ത് വെച്ച ഇരുസൈന്യങ്ങളും ഒരിക്കൽക്കൂടി ഏറ്റുമുട്ടി.
പക്ഷേ ഡ്യൂക്ക് ഓഡോയുടെ  സൈന്യത്തെ മുസ്ലിംകൾ വീണ്ടും പരാജയപ്പെടുത്തകയുണ്ടായത്.
പടിഞ്ഞാറൻ ചരിത്രകാരന്മാർ പറയുന്നു, "ദൈവത്തിന്  മാത്രമേ കൊല്ലപ്പെട്ടവരുടെ എണ്ണം അറിയൂ.
721-ൽ തൂലുസ് യുദ്ധത്തിൽ മുസ്ലിംകളെ അപ്രതീക്ഷിതമായി ആക്രമിച്ച് നഗരത്തെ മോചിപ്പിച്ച ഓഡോ  ഇത്തവണ പക്ഷേ, തുറന്ന സേനയിൽ മുസ്ലീം കുതിരപ്പടയെ നേരിടാൻ നിർബന്ധിതനായി.
മാത്രമല്ല തൂലൂസ് യുദ്ധത്തിൽ അദ്ദേഹം പ്രധാനമായും നേരിട്ടത് മുസ്ലീം സേനയുടെ നേരിയ കാലാൾപ്പടയെയായിരുന്നു, അവർക്ക് എളുപ്പം നീങ്ങുവാൻ സാധിക്കുമായിരുന്നില്ല എന്നതിനാൽ നല്ല പോരാളികൾ ആയിരുന്നിട്ടും അവരെ തോൽപ്പിക്കാൻ സാധിച്ചു.
എന്നാൽ ഇത്തവണ അബ്ദുറഹ്മാൻ ഖാഫിക്കി തന്റെ പടയോട്ടത്തിന് കൂടെ കൂട്ടിയത് ശക്തരായ കാലാൾപടയെയായിരുന്നു.
ടൂർസ്-പോയിറ്റിയേഴ്സ് യുദ്ധം
ഓഡോ, തന്റെ ബാക്കിയുണ്ടായിരുന്ന സൈനികരോടൊപ്പം സഹായം തേടി ചാൾസ് മാർട്ടലിൻറടുത്തേക്ക് ഓടിപ്പോയി.
ഈ സമയം ചാൾസ് ഡാനൂബിൽ പടയോട്ടം നടത്തുകയായിരുന്നു.
വർഷങ്ങളോളം പടയോട്ടം നടത്തി പരിചയമുള്ള ഒരു കാലാൾപ്പടയായിരുന്നു ചാർൾസ് മാർട്ടലിൻേറത്.
വിവരമറിഞ്ഞ് അവർ അഖ്യൻറൈനിലേക്ക് നീങ്ങി.
സാധാരണയുണ്ടായിരുന്ന ഫ്രാങ്ക് സൈന്യത്തിന് പുറമേ മറ്റുസൈന്യങ്ങളെയും പോരാട്ടത്തിന് ക്ഷണിച്ചു.
അങ്ങനെ ഗൗൾമാരും ജർമ്മൻകാരും ചേർന്ന ഒരു സൈന്യത്തെ അദ്ദേഹം രൂപീകരിച്ചു.
റോമിന്റെ പതനത്തിനുശേഷം യൂറോപ്പിനെ തകർത്ത വിവിധ ബാർബേറിയൻ ഗോത്രങ്ങളിൽ ഒന്നുമാത്രമാണ് ഫ്രാങ്ക്സ് എന്ന് കരുതിയിരുന്ന മുസ്ലിംകൾ അവരുടെ ശക്തി മുൻ‌കൂട്ടി പരിശോധിക്കുന്നതിൽ പരാജയപ്പെട്ടു.
ക്രിസ്ത്യൻ യൂറോപ്പിന്റെ ഹൃദയഭാഗത്തേക്ക് പൈറീനിസിൻറെ മേലെ ഖിലാഫത്ത് വ്യാപിക്കുന്നത് തടയാൻ തീരുമാനിച്ച ചാൾസ് മാർട്ടലിനെയും അവർ തെറ്റിദ്ധരിപ്പിച്ചു.
ഇത് വലിയൊരു തെറ്റായിരുന്നു, ഇത് 732 (ഹി.114) ൽ  പൊയിറ്റേഴ്സിലെ  അബ്ദുൾ റഹ്മാനെ്റ പരാജയത്തിലാണ് കലാശിച്ചത്.
ചാർൾസ് മാർട്ടിൽ തന്നെയായിരുന്നു യുദ്ധക്കളം തിരഞ്ഞെടുത്തത്.
തുറന്നപാതകൾ  ഒഴിവാക്കിക്കൊണ്ട് പർവതനിരകളിലൂടെ മാത്രം സഞ്ചരിച്ച്  തന്റെ സൈന്യത്തെ ഉയർന്ന മരങ്ങളുള്ള സമതലത്തിൽ അണിനിരത്തുക വഴി അദ്ദേഹത്തിന് മുസ്ലിം സൈന്യത്തെ കബളിപ്പിക്കാൻ സാധിച്ചു (മലമുകളിലെ മരങ്ങൾക്കിടയിലായിട്ടായിരുന്നു ചാർൾസ് മാർട്ടിലൻറെ സൈന്യമെന്നതിനാൽ അവരുടെ അംഗസംഖ്യ എത്രയാണെന്ന് ഊഹിക്കാൻ പോലും താഴ്വരത്ത് അണിനിരന്നിരുന്ന ഖാഫിക്കിയുടെ സൈന്യത്തിന് സാധിച്ചിരുന്നില്ല).
ഏറെ ശ്രദ്ധയോടെ തന്നെയാണ് മാർട്ടിൽ യുദ്ധഭൂമി തിരഞ്ഞെടുത്തിരുന്നത്.
അവർ നിന്നിരുന്ന കുന്നുകളും ചുറ്റുമുള്ള മരങ്ങളും മുസ്‌ലിം കുതിരപ്പടയെ വളരെയധികം തടസ്സപ്പെടുത്തുമെന്ന് അദ്ദേഹത്തിന് അറിയാമായിരുന്നു.
പ്രതിരോധനിര എന്ന നിലയിൽ ആക്രമണത്തിന് തുടക്കമിടാൻ ചാർൾസ് മാർട്ടിൽ തുനിഞ്ഞിരുന്നില്ല.
ശത്രുസൈന്യത്തിൻറെ അംഗബലം വ്യക്തമല്ലാതിരുന്നിതിനാൽ മുസ്ലിങ്ങളും അതിന് മുതിർന്നില്ല.
മുന്നേറ്റങ്ങളൊന്നുമില്ലാതെ ദിവസങ്ങൾ കടന്നുപോയി.
അവസാനം ഏറ്റുമുട്ടലിന് തുടക്കമിടാൻ മുസ്ലിംകൾ നിർബന്ധിതരായി.
അങ്ങനെ അടുത്ത ഏഴ് ദിവസത്തോളം ഇരുസൈന്യങ്ങളും ഏറ്റുമുട്ടുകയും തന്ത്രങ്ങൾ മെനയുകയും ചെയ്തു.
മുസ്ലിം സൈന്യം തങ്ങളുടെ പടയോട്ടസേനകളെയെല്ലാം തിരിച്ചുവിളിച്ചിരുന്നതിനാൽ ഏഴാം ദിവസം അവരുടെ സൈന്യം പൂർണ്ണ ശക്തി പ്രാപിച്ചു.
മാർട്ടലിനും പുതിയ സൈനികസഹായങ്ങൾ ലഭിച്ചിരുന്നു.
എന്നാൽ യുദ്ധത്തിൽ ചാർളിസ് മാർട്ടിലിൻറെ സൈന്യം മുസ്ലിം സൈന്യത്തെക്കാൾ വളരെ വലുതായിരുന്നുവെന്ന് മിക്ക ചരിത്രകാരന്മാരും സമ്മതിക്കുന്നു.
മുസ്ലീങ്ങളുടെ ശക്തരായ കുതിരപ്പടയെ നേരിടാൻ പുരാതന ഗ്രീക്ക് ഫലാങ്ക്സ്(ഒരു യുദ്ധതന്ത്രം) രൂപീകരണത്തിന് സമാനമായ ഒരു വലിയ ചതുരത്തിൽ യുദ്ധം ചെയ്യാൻ മാർട്ടൽ തന്റെ സൈനികരെ പരിശീലിപ്പിച്ചിരുന്നു.
താഴ്വാരത്തുനിന്ന് മുസ്ലിം കുതുരപ്പട ശക്തമായ ആക്രമണം കാഴ്ച്ചവെച്ചെങ്കിലും മലമുകളിലുണ്ടായിരുന്ന ഫ്രാങ്കുകൾ അതിനെയെല്ലാം തടുക്കുകയുണ്ടായി.
അവസാനം എട്ടാം ദിവസം ഫ്രാങ്കുകളുടെ പ്രതിരോധത്തിന് വിള്ളലുണ്ടാക്കാൻ മുസ്ലിംകൾക്ക് സാധിച്ചു.
അങ്ങനെയവർ മുന്നേറിക്കൊണ്ടിരിക്കുനേ്പാഴാണ് ഒരുകൂട്ടം ഫ്രാങ്ക് സൈനികർ മുസ്ലിം കൂടാരങ്ങൾ ആക്രമിക്കാൻ തുടങ്ങിയത് (പടയോട്ടങ്ങൾക്കിടയിൽ ലഭിച്ച കൊള്ളമുതലുകളെല്ലാം മുസ്ലിം സൈന്യം യുദ്ധത്തിന് മുന്പായി സൈനിക ക്യാന്പിനു പിറകിലെ കൂടാരങ്ങളിൽ സൂക്ഷിച്ചു വെച്ചിരുന്നു).
മുസ്ലീം സൈനികരോടൊപ്പം അവരുടെ കുടുംബവും ഉണ്ടായിരുന്നുവെന്ന് ലൂയിസ് പറയുന്നു.
അപകടത്തിൽപ്പെട്ടവരിൽ ഭാര്യമാരും വെപ്പാട്ടികളും ഉൾപ്പെടുന്നു.
തങ്ങളുടെ പാളയം അക്രമിക്കപ്പെടുന്നുണ്ടെന്ന് മനസിലാക്കിയ മുസ്ലിം സൈന്യത്തിലെ ഒരു വലിയ സംഘം യുദ്ധത്തിനിടയിൽ തങ്ങളുടെ മുതലുകൾ തിരിച്ചുപിടിക്കാൻ മടങ്ങി.
ഇതോടെ ഒറ്റപ്പെടുകയും വെളിച്ചത്താവുകയും ചെയ്ത അബ്ദുറഹ്മാൻ ഖാഫിക്കി തൻറെ സൈന്യത്തെ മടക്കിക്കൊണ്ട് വന്ന് അണിനിരത്തുന്നതിനിടയിൽ കൊല്ലപ്പെട്ടു.
മുസ്‌ലിം സൈന്യത്തിന്റെ പരാജയത്തിന്റെ ഒരു കാരണം അവർ കൊള്ളമുതൽ സംരക്ഷിക്കാൻ മുഴുകിയതാണ്; മറ്റൊന്ന് വിവിധ വംശീയ-ഗോത്ര വിഭാഗങ്ങൾ തമ്മിലുള്ള തർക്കങ്ങളായിരുന്നു.
എന്തെന്നാൽ അബ്ദുൾ റഹ്മാൻ ഖാഫിക്കിക്ക് ശേഷം ആ സ്ഥാനം ആരെറ്റുടുത്താലും അയാളോട് യോജിച്ചുപോകുവാൻ ജനറൽമാർക്ക് സാധിക്കുമായിരുന്നില്ല.
ഖിലാഫത്തിന്റെ നാനാഭാഗത്തുനിന്നും രൂപപ്പെടുത്തിയ ഒരു സൈന്യത്തിൽ നിലവിലുള്ള വൈവിധ്യമാർന്ന ദേശീയതകളും വംശീയതയും കാരണത്താൽ തുടർന്നവരെയങ്ങോട്ട് നയിക്കാൻ ഒരു കമാൻഡറെ തിരഞെടുക്കുന്നതിൽ ജനൽമാരാരും യോജിച്ചിരുന്നില്ല.
ഒരു നേതാവിനെ തെരഞ്ഞെടുക്കുന്നതിലെ അവരുടെ അലംഭാവം യുദ്ധക്കളത്തിൽ നിന്നുള്ള സൈന്യത്തിന്റെ പൂർണ്ണ പിന്മാറ്റത്തിന് കാരണമായി.
അങ്ങനെ രാത്രിയിൽ മുസ്ലിം അവിടന്ന് പിൻവാങ്ങുകയുണ്ടായി .
യുദ്ധക്കളത്തിൽ പരാജയപ്പെടുത്തിയെങ്കിലും ചാർൾസ് മാർട്ടിൽ മുസ്ലിംസൈന്യത്തെ പിന്തുടരാൻ മുതിർന്നിരുന്നില്ല.
ബിലാത്തുശ്ശുഹദാഅ് എന്നാണ് ഇസ്ലാമികപ്രമാണങ്ങളിൽ ഈ യുദ്ധം അറിയപ്പെടുന്നത്.
അറബ് ചരിത്രകാരന്മാർ  നീതിമാനും പ്രാപ്തിയുള്ളതുമായ ഒരു ഭരണാധികാരി, കമാൻഡർ എന്നീ നിലകളിൽ അബ്ദുൾ റഹ്മാനെ ഏകകണ്ഠമായി പ്രശംസിക്കുകയും അൻദലൂസിയയുടെ ഏറ്റവും മികച്ച ഗവർണറുകളിലൊരാളെന്ന് വിശേഷിപ്പിക്കുകയുെം ചെയ്തിട്ടുണ്ട്.
മറ്റ് ഭരണാധികാരികളുടെ കീഴിൽ വ്യാപകമായിരുന്ന ഗോത്ര-വംശീയ വിഭജനങ്ങളിൽ അദ്ദേഹം ഭാഗമായിരുന്നില്ല.
ഭരണാധികാരിയെന്ന നിലയിൽ അദ്ദേഹത്തിന് പകരക്കാരാരുമില്ലെന്നതിൻറെ തെളിവാണ് അദ്ദേഹത്തിൻറെ മരണശേഷം ടൂർസ് യുദ്ധത്തിനിടെ സംഭവിച്ചത്.
അദ്ദേഹത്തിന്റെ നേതൃത്വവും മാർഗ്ഗനിർദ്ദേശവും ഇല്ലാതെ, മറ്റ് കമാൻഡർമാർക്ക് ഒരു കമാൻഡർ തങ്ങളെ പിറ്റേന്ന് രാവിലെ യുദ്ധത്തിലേക്ക് നയിക്കുന്നത് സമ്മതിക്കാൻ പോലും കഴിഞ്ഞിരുന്നില്ല.
അത് കൊണ്ട് തന്നെ, ഇസ്ലാമികലോകത്തിന് അബ്ദുൾ റഹ്മാൻ ഖാഫിക്കിയുടെ മരണം തീരാനഷ്ടം തന്നെയായിരുന്നു.
736-ൽ ഖലീഫയുടെ നിർദ്ദേശപ്രകാരം അദ്ദേഹത്തിന്റെ മകൻ കടൽ ഗൗൾ പടയോട്ടം പുനരാരംഭിച്ചു.
ഈ നാവിക പടയോട്ടം 736- ൽ നാർബോണിൽ ഇറങ്ങുകയും മുസ്ലിം ആർൾസിനെ ശക്തിപ്പെടുത്തുന്നതിനും അവിടന്ന് ഉൾനാടുകളിലേക്ക് നീങ്ങുന്നതിനും വേണ്ടി പുറപ്പെട്ടു.
ചാൾസ് വീണ്ടും മുസ്‌ലിംകളുടെ ശക്തികേന്ദ്രങ്ങൾ ആക്രമിക്കുകയുണ്ടായി.
736-ൽ അദ്ദേഹം  മൊംത്ഫ്രിനും ആവിനാനും, ഒപ്പം ആറൽസും ഐക്സ് എൻ പ്രൊവെൻസും  ലൊന്പാർഡ്സിൻറെ രാജാവ് ലിറ്റ്പ്രാണ്ടിൻറെ സഹായത്തോടെ പിടിച്ചടക്കുകയുണ്ടായി .725 മുതൽ മുസ്‌ലിംകൾ  കൈവശം വച്ചിരുന്ന  നെയിംസ്, ആഗ്ഡെ, ബെസിയേഴ്‌സ് എന്നിവയും അദ്ദേഹം കീഴടക്കി.
ഇവിടങ്ങളിലൊക്കെയും ചാർൾസ്  കോട്ടകളും നഗരങ്ങളുമെല്ലാം നശിപ്പിച്ചിരുന്നു.
അർൾസിലെ  മുസ്ലീം സൈന്യത്തെ അദ്ദേഹം തകർക്കുകയുണ്ടായി തുടർന്ന് ആ സൈന്യം നഗരത്തിന്പുറത്തായപ്പോൾ, നഗരത്തെ നേരിട്ട് മുന്നിലൂടെ ആക്രമിക്കുകയും, മുസ്ലീം പടയോട്ടങ്ങളുടെ ശക്തികേന്ദ്രമായി ഇത് വീണ്ടും ഉപയോഗിക്കുന്നത് തടയാൻ പൂർണ്ണമായും നശിപ്പിക്കുകയും ചെയ്തു.
ശേഷം അതിവേഗം നീങ്ങി ബെറ്ഇറെ നദിക്കരികിൽ വെച്ച് നാർബോണിന് പുറത്ത് ഒരു ശക്തമായ എതിരാളിയെ പരാജയപ്പെടുത്തുകയുണ്ടായെങ്കിലും, ഉപരോധ യന്ത്രങ്ങളുടെ അഭാവത്താൽ നഗരം പിടിച്ചെടുക്കാനായില്ല.
പരാമർശങ്ങൾ ക്രീസി എഡ്വേർഡ് എസ്., മാരത്തൺ മുതൽ വാട്ടർലൂ വരെയുള്ള ലോകത്തിലെ പതിനഞ്ച് നിർണ്ണായക യുദ്ധങ്ങൾ മധ്യകാല ഉറവിടപുസ്തകം: അറബികൾ, ഫ്രാങ്ക്സ്, ടൂർ യുദ്ധം, 732 വാട്സൺ, വില്യം ഇ.
, "ദി ബാറ്റിൽ ഓഫ് ടൂർസ്-പോയിറ്റേഴ്സ് റിവിസിറ്റഡ്", പ്രൊവിഡൻസ്: സ്റ്റഡീസ് ഇൻ വെസ്റ്റേൺ നാഗരികത, 2 (1993) കൂടുതൽ വായനയ്ക്ക് ദി ന്യൂ സെഞ്ച്വറി ബുക്ക് ഓഫ് ഫാക്റ്റ്സ് , കിംഗ്-റിച്ചാർഡ്സൺ കമ്പനി, സ്പ്രിംഗ്ഫീൽഡ്, മസാച്യുസെറ്റ്സ്, 1911 "ആദ്യകാല അൻഡാലുഷ്യൻ രാഷ്ട്രീയം" , റിച്ചാർഡ് ഗ്രേഡാനസ് എഡ്വേർഡ് ഗിബ്ബൺ, ദി ഡിക്ലൈൻ ആൻഡ് ഫാൾ ഓഫ് ദി റോമൻ എമ്പയർ, (ന്യൂയോർക്ക്, 1974), 6:16.
റിച്ചാർഡ് ഹുക്കർ, "ആഭ്യന്തരയുദ്ധവും ഉമയാദുകളും" ടൂറുകൾ, പോയിറ്ററുകൾ, "ലീഡേഴ്‌സ് ആൻഡ് ബാറ്റിൽസ് ഡാറ്റാബേസ്" ഓൺ‌ലൈനിൽ നിന്ന്.
റോബർട്ട് ഡബ്ല്യു. മാർട്ടിൻ, "ടൂർസ് യുദ്ധം ഇന്നും അനുഭവപ്പെടുന്നു", about.com ൽ നിന്ന് സാന്റോസോസോ, ആന്റണി, ബാർബേറിയൻ, മറ ud ഡേഴ്സ്, ഇൻഫിഡൽസ് ISBN 0-8133-9153-9 ബെന്നറ്റ്, ബ്രാഡ്‌സ്ബറി, ഡേവ്രീസ്, ഡിക്കി ആൻഡ് ജെസ്റ്റിസ്, ഫൈറ്റിംഗ് ടെക്നിക്സ് ഓഫ് മിഡീവൽ വേൾഡ് റീഗൻ, ജെഫ്രി, ദി ഗിന്നസ് ബുക്ക് ഓഫ് ഡിസിസിവ് ബാറ്റിൽസ് , കനോപ്പി ബുക്സ്, എൻ‌വൈ (1992) ISBN 1-55859-431-0 ↑ {{ cite book }} :  CS1 maint: numeric names: authors list ( link ) CS1 maint: unrecognized language ( link ) 1 2 3 Lewis, David Levering.
God's Crucible: Islam and the Making of Europe, 570-1215 , W. W. Norton Company, 2009 ISBN 9780393067903 1 2 {{ cite book }} :  CS1 maint: unrecognized language ( link ) ↑ ↑ Davis, Paul K. “100 Decisive Battles: From Ancient Times to the Present
വിനോദ് വൈശാഖി
കേരളത്തിൽ നിന്നുള്ള ഒരു കവിയും, അദ്ധ്യാപകനുമാണ് വിനോദ് വൈശാഖി .
മലയാളം മിഷൻ റജിസ്ട്രാർ, കലാസാഹിത്യ സംഘം മുൻ സംസ്ഥാന സെക്രട്ടറി, വൈലോപ്പിള്ളി സംസ്കൃതി ഭവൻ വൈസ് ചെയർമാൻ എന്നീ നിലകളിലും പ്രവർത്തിച്ചിട്ടുണ്ട്.
ഭാഷാ പണ്ഡിതനായ കെ കൃഷ്ണ പിള്ളയുടെയും അദ്ധ്യാപിക ടി സരസമ്മയുടെയും മകനായി തിരുവനന്തപുരം ജില്ലയിൽ കരുംകുളം പഞ്ചായത്തിലെ പുതിയതുറയിൽ ജനനം.
മലയാളത്തിൽ ബിരുദാനന്ദര ബിരുദവും ബി എഡും സെറ്റും  നേടിയ ശേഷം ഒറ്റശേഖരമംഗലം ജനാർദനപുരം ഹയർ സെക്കണ്ടറി സ്കൂളിൽ മലയാളം അദ്ധ്യാപകനായി.
കവി, പ്രഭാഷകൻ എന്നീ നിലകളിൽ അറിയപ്പെടുന്ന അദ്ദേഹം കേരള സർക്കാരിന്റെ സാംസ്കാരിക സ്ഥാപനമായ വൈലോപ്പിള്ളി സംസ്കൃതിഭവൻ വൈസ് ചെയർമാനായും കേരളസർവകലശാല സെനറ്റ് അംഗമായും പുരോഗമന കലാസാഹിത്യ സംഘം സംസ്ഥാന സെക്രട്ടറിയായും 2010 മുതൽ 2019 വരെതിരുവനന്തപുരം ജില്ലാസെക്രട്ടറിയാകും പ്രവർത്തിച്ചു കോവളം കവികൾ സ്മാരകം ജനറൽ കൺവീനർ, മഹാകവി പി ഫൗണ്ടേഷൻ വൈസ്ചെയർമാൻ, പുരോഗമന കലാ സാഹിത്യ സംഘം സംസ്ഥാനസെക്രട്ടറി കരുംകുളം ഗ്രാമപഞ്ചായത്ത് അംഗം എന്നീ പദവികളും വഹിച്ചിട്ടുണ്ട്.
എ കെ ബാലൻ സാംസ്കാരിക വകുപ്പ് മന്ത്രിയായിരുന്നപ്പോൾ അസിസ്റ്റൻ്റ് പ്രൈവറ്റ് സെകട്ടറിയായും പ്രവർത്തിച്ചു.
കൈരളി ടി വിയിലും ജീവൻ ടി വി യിലും അവതാരകനായിരുന്നു.
കേരള സർക്കാർ വിവിധ അക്കാദമികളെ യോജിപ്പിച്ച് നടത്തിയ മലയാളം നമ്മുടെ അഭിമാനം എന്ന യാത്രയിൽ സ്ഥിരാംഗമായിരുന്നു.
കൃതികൾ മഴയെരിയും കാലം(കവിതാ സമാഹാരം) പി ജി അഭിമുഖങ്ങൾ കൈതമേൽപ്പച്ച (കവിതാ സമാഹാരം) ഇലകൾവെള്ളപൂക്കൾപച്ച (ബാല കവിതകൾ, സമാഹരണം) ഓലപ്പൂക്കൾ ISBN 9788184944686 (ബാലസാഹിത്യം) പുരികങ്ങൾക്കിടയിലെ സൂര്യോദയം (കവിതാ സമാഹാരം) ചായക്കടപ്പുഴ (കവിതാസമാഹാരം) മനസ്സാക്ഷ (സ്ത്രീപക്ഷ കവിതകൾ സമാഹാരം)
പുരസ്കാരങ്ങൾ കുളത്തൂർ ശ്രീനാരായണ പ്ലാറ്റിനം ജൂബിലി കവിതാ പുരസ്കാരം(1997) കെ സുരേന്ദ്രൻ സ്മാരക സാഹിത്യ അവാർഡ് (1998) പൊതു വിദ്യാഭ്യാസ വകുപ്പിന്റെ വിദ്യാരംഗം പുരസ്കാരം (2003) വിദ്യാഭ്യാസ വകുപ്പിന്റെ ജോസഫ് മുണ്ടശേരി കവിതാപുരസ്കാരം (2008) യുവധാര അവാർഡ് (2009) പഞ്ചമി മാതൃക പൊതുപ്രവർത്തക പുരസ്കാരം (2017) തുഞ്ചൻ സ്മാരക സമിതി യുടെ കാവ്യശ്രേഷ്ഠ പുരസ്കാരം (2017) അബൂദാബി ശക്തി അവാർഡ് കൈതമേൽ പച്ച എന്ന കാവ്യസമാഹാരത്തിന് ലഭിച്ചു(2018) അക്ഷര മനസ്സ് ആർ പി പുരസ്കാരം(2018) പുനലൂർ ബാലൻ കവിതാ പുരസ്കാരം (2018) കേരള സർക്കാർ സംസ്ഥാന ബാലസാഹിത്യ ഇൻസ്റ്റിറ്റ്യൂട്ടിന്റെ കവിതാ പുരസ്കാരം "ഓലപ്പൂക്കൾ "(2018) ആവള ടി മാനവ പുരസ്കാരം - കൈ തമേൽ പച്ച(2019) മൂലൂർ പുരസ്കാരം - കൈതമേൽ പച്ച 2020) അധ്യാപകലോകം അവാർഡ് - പുരികങ്ങൾക്കിടയിലെ സൂര്യോദയം(2021) എഴുവന്തല ഉണ്ണികൃഷ്ണൻ സ്മാരക പുരസ്കാരം - കൈതമേൽ പച്ച(202l) ചുനക്കര രാമൻകുട്ടി പ്രഥമകവിതാ പുരസ്കാരം (2021) ശൂരനാട് രക്തസാക്ഷി സ്മരണ പുരസ്കാരം (2022) തിക്കുറിശ്ശി ഫൗണ്ടേഷൻകവിത പുരസ്കാരം(2022) നെയ്യാർ സാംസ്കാരിക പുരസ്കാരം (2023) പി.എൻ പണിക്കർ സാരംഗി കവിതാ പുരസ്കാരം (മനസ്സാക്ഷ) 2023 മികച്ച ഗാനരചനയ്ക്കു‍‍‍ള്ള‍സൗത്ത് ഇന്ത്യ സിനിമ ടെലിവിഷൻ പുരസ്കാരം-2023 മികച്ച ഗാനരചന‍യ്ക്കുള്ള പ്രേംനസീർ സുഹ‍ൃത് സമിതി-ഉദയസമുദ്ര പുരസ്കാരം -2024 മലയാളം കാവ്യ പുരസ്കാരം 2024 ജെ സി ഡാനിയേൽ ഫൗണ്ടേഷൻ്റെ കാവ്യരത്ന പുരസ്കാരം -2025 അവലംബം
ജാവാസ്ക്രിപ്റ്റ് ഇംഗ്ലീഷ് വിലാസം https://ml.wikipedia.org/wiki/JavaScript Titel WikiBook JavaScript
ജാവാസ്ക്രിപ്റ്റ് ഒരു ഹൈലെവൽ, ഡൈനമിക് ആയി ടൈപ് ചെയ്യപ്പെടുന്ന, ഡൈനമിക് പ്രോഗ്രാമിങ്ങ് ഭാഷയാണ്.
ഇന്റർപ്രെറ്റ് ചെയ്യപ്പെടുന്ന ഭാഷയാണെങ്കിലും, പുതിയ ബ്രൗസറുകളിൽ  ജസ്റ്റ് ഇൻ ടൈം കമ്പൈലേഷൻ ഇപ്പോൾ സാധ്യമാണ്.
ക്ലയന്റ് ഭാഗത്തും അല്ലാതെയുമുള്ള ആപ്ലിക്കേഷനുകളിൽ  ഉപയോഗിക്കുവാനായി വികസിപ്പിച്ചെടുത്തിട്ടുള്ള ഒരു സ്ക്രിപ്റ്റിങ്ങ് ഭാഷയാണ് ജാവാസ്ക്രിപ്റ്റ്.
പ്രധാനമായും വെബ് താളുകൾക്കു വേണ്ടിയുള്ള ക്ലയന്റ് ഭാഗ സ്ക്രിപ്റ്റിങ്ങിനു വേണ്ടിയാണ് ഉപയോഗിച്ചിരുന്നത്.
സി.എം.എ. സ്ക്രിപ്റ്റ് (ECMAScript) മാനദണ്ഡങ്ങൾ പ്രകാരം ക്രമീകരിച്ചിട്ടുണ്ട് ഈ ഭാഷ.
വെബ് താളുകൾക്കു പുറമേ മറ്റ് പല സോഫ്റ്റ്‌വെയർ ആപ്ലിക്കേഷനുകളിലും ജാവാസ്ക്രിപ്റ്റ് ഉപയോഗിക്കപ്പെടുന്നുണ്ട്.
പി.ഡി.എഫ് പ്രമാണങ്ങൾ, പ്രത്യേക സൈറ്റുകൾ, ഇന്റർനെറ്റ് സേവനങ്ങൾ തുടങ്ങിയവക്ക് വേണ്ടി മാത്രമായുള്ള ബ്രൌസറുകൾ (ഇവക്ക് സൈറ്റ് സ്പെസിഫിക് ബ്രൌസറുകൾ അഥവാ എസ്‌എസ്ബി എന്നാണ് പറയുക) തുടങ്ങിയവയാണവ.
പുതിയതും വേഗതയേറിയതുമായ ജാവാസ്ക്രിപ്റ്റ് വിർച്വൽ മെഷീനുകളും, അവയെ അടിസ്ഥാനമാക്കി നിർമ്മിക്കപ്പെട്ടിട്ടുള്ള ഫ്രെയിംവർക്കുകളും (ഉദാഹരണത്തിന്, നോഡ്.ജെ‌എസ് - Node.js ) മറ്റും സെർവർസൈഡ് വെബ് ആപ്ലിക്കേഷനുകളുടെ നിർമ്മാണത്തിൽ ജാവാസ്ക്രിപ്റ്റിനുള്ള സാധ്യത കൂട്ടുന്നു.
നിരവധി പ്രോഗ്രാമിങ് ഭാഷകളിൽ നിന്നും ആശയങ്ങൾ എടുത്ത് കാഴ്ചയിൽ ഏറെക്കുറെ ജാവയെ അനുസ്മരിപ്പിക്കും പോലെയാണ്‌ വികസിപ്പിച്ചിരിക്കുന്നത് .
ജാവാസ്ക്രിപ്റ്റിന്റെ വികസനത്തിനാധാരമായ മൂലതത്ത്വങ്ങളിൽ സെൽഫ് (self) , സ്കീം (scheme) എന്നീ പ്രോഗ്രാമിങ് ഭാഷകളുടെ സ്വാധീനമുണ്ട്.
പേരിൽ ജാവയുമായി സാമ്യം ഉണ്ടെങ്കിലും ഇരുഭാഷകളും സിയുടെ വ്യാകരണം കടമെടുത്തിരിക്കുന്നതൊഴിച്ചാൽ പ്രകടമായ സാദൃശ്യങ്ങൾ ഒന്നുമില്ല.
നെറ്റ്‌സ്കേപും സൺ മൈക്രോസിസ്റ്റംസും തമ്മിലുള്ള കച്ചവടക്കരാറിന്റെ ഫലമായാണ്‌ ലൈവ്സ്ക്രിപ്റ്റ് എന്ന ഇതിന്റെ ആദ്യകാലനാമം ജാവാസ്ക്രിപ്റ്റ് എന്നു മാറ്റിയത്.
അക്കാലത്ത് പ്രബലമായിരുന്ന സണ്ണിന്റെ ജാവാ റൺ‌ടൈം നെറ്റ്‌സ്കേപിന്റെ ബ്രൗസറിനൊപ്പം കൂട്ടിച്ചേർക്കാനനുമതി നൽകിയതിനു പകരമായിരുന്നു ഇത്.
ഇപ്പോൾ "JavaScript" എന്നത് സൺ ‌മൈക്രോസിസ്റ്റംസിന്റെ അംഗീകൃതവ്യാപാരമുദ്രയാണ്‌.
ചരിത്രം നെറ്റ്സ്കേപ്പിലുള്ള ക്രീയേഷൻസ്
ഗ്രാഫിക്കൽ യൂസർ ഇന്റർഫേസുള്ള ആദ്യത്തെ വെബ് ബ്രൗസർ , മൊസൈക്ക്, 1993-ൽ പുറത്തിറങ്ങി.
സാങ്കേതികതികവില്ലാത്ത ആളുകൾക്ക് ആക്‌സസ് ചെയ്യാവുന്ന, പുതിയ വേൾഡ് വൈഡ് വെബിന്റെ ദ്രുതഗതിയിലുള്ള വളർച്ചയിൽ ഇത് ഒരു പ്രധാന പങ്ക് വഹിച്ചു.
മൊസൈക്കിന്റെ മുൻനിര ഡെവലപ്പർമാർ പിന്നീട് നെറ്റ്‌സ്കേപ് കോർപ്പറേഷൻ സ്ഥാപിച്ചു, അത് 1994-ൽ നെറ്റ്‌സ്‌കേപ്പ് നാവിഗേറ്റർ എന്ന കൂടുതൽ മിനുക്കിയ ബ്രൗസർ പുറത്തിറക്കി.
ഇത് പെട്ടെന്ന് തന്നെ ഏറ്റവും കൂടുതൽ ഉപയോഗിക്കപ്പെട്ട ഒന്നായി മാറി.
വെബിന്റെ ഈ രൂപീകരണ വർഷങ്ങളിൽ, ബ്രൗസറിൽ പേജ് ലോഡുചെയ്‌തതിന് ശേഷം ചലനാത്മകമായ പെരുമാറ്റത്തിനുള്ള കഴിവ് ഇല്ലാത്ത വെബ് പേജുകൾ സ്റ്റാറ്റിക്ക് മാത്രമായിരിക്കും.
വളർന്നുവരുന്ന വെബ് ഡെവലപ്‌മെന്റ് രംഗത്ത് ഈ പരിമിതി നീക്കം ചെയ്യാനുള്ള ആഗ്രഹം ഉണ്ടായിരുന്നു, അതിനാൽ 1995-ൽ നെറ്റ്‌സ്‌കേപ്പ് നാവിഗേറ്ററിലേക്ക് ഒരു സ്ക്രിപ്റ്റിങ്ങ് ഭാഷ ചേർക്കാൻ തീരുമാനിച്ചു.
ഇത് നേടുന്നതിന് അവർ രണ്ട് വഴികൾ പിന്തുടർന്നു: ജാവ പ്രോഗ്രാമിംഗ് ഭാഷ ഉൾച്ചേർക്കുന്നതിന് സൺ മൈക്രോസിസ്റ്റംസുമായി സഹകരിച്ച് സ്കീം ഭാഷ ചേർക്കുന്നതിന് വേണ്ടി ബ്രണ്ടൻ എച്ചിനെ നിയമിക്കുകയും ചെയ്തു.
സിന്റാക്സ് //ആരോ ഫങ്ക്ഷന് ഉപയോഗിച്ചുള്ള പ്രോഗ്രാം const printStringNTimes = ( stringToPrint = 'No string found!' , numberOfTimes = 1 )= for ( let i = 0 ; i numberOfTimes ; i ++ ){ console . log ( stringToPrint ); } } printStringNTimes ( 'വിക്കി മനോഹരം' , 3 ) //മുകളിലെ അതെ പ്രോഗ്രാം ലോജിക് വ്യത്യാസം വരുത്തി സാദാ ഫങ്ക്ഷന് വെച്ച് എഴുതിയത് function printStringNTimes ( stringToPrint , numberOfTimes = 1 ){ for ( let i = 0 ; i numberOfTimes ; i ++ ){ if ( ! stringToPrint ){ console . log ( "പ്രിന്റ് ചെയ്യാൻ വാലിഡ്  സ്ട്രിംഗ് ഇല്ല " ); break ; } else { console . log ( stringToPrint ) } } } printStringNTimes ( '' , 3 ) ജെസ്ക്രിപ്റ്റ്
വ്യാപാരമുദ്രാപ്രശ്നങ്ങൾ ഒഴിവാക്കാനായി മൈക്രോസോഫ്റ്റ് ജാവാസ്ക്രിപ്റ്റിനു സമാനമായി പുറത്തിറക്കിയ സ്ക്രിപ്റ്റിങ് ഭാഷക്ക് ജെസ്ക്രിപ്റ്റ് എന്നു പേരിട്ടു.
1996 ഓഗസ്റ്റിൽ പുറത്തിറക്കിയ ഇന്റർനെറ്റ് എക്സ്പ്ലോറർ 3.0-നോടൊപ്പം ജെസ്ക്രിപ്റ്റ് പിന്തുണ ഉൾക്കൊള്ളിക്കുകയും ചെയ്തു.
ജാവാസ്ക്രിപ്റ്റിൽ അക്കാലത്തില്ലാതിരുന്ന വൈ2കെ പ്രശ്നപിന്തുണയും ജെസ്ക്രിപ്റ്റിൽ ഉൾക്കൊള്ളിച്ചിരുന്നു.
പ്രോട്ടോടൈപ്
ഇൻഹെരിറ്റൻസിനായി ക്ലാസുകൾക്കു പകരം പ്രോട്ടോടൈപ്പുകളാണ് ജാവസ്ക്രിപ്റ്റിൽ ഉപയോഗിക്കുന്നത്.
നിലവിലുള്ള ഒബ്ജറ്റുകളെ പ്രോട്ടോടൈപ്പുകൾ അഥവാ മൂലരൂപമായി ഉപയോഗിച്ച് പുതിയ ഒബ്ജറ്റുകളെ ഉണ്ടാക്കുന്ന രീതിയാണിത്.
പുറമെ നിന്നുള്ള കണ്ണികൾ മോസില്ല ഡെവലപ്പർ സെന്ററിൽ നിന്നുള്ള കണ്ണികൾ ജാവാസ്ക്രിപ്റ്റിനെക്കുറിച്ചുള്ള മോസില്ലയുടെ ഔദ്യോഗിക പ്രമാണം കോർ ജാവാസ്ക്രിപ്റ്റ് പതിപ്പുകൾക്കായുള്ള പ്രമാണങ്ങൾ: 1.5+ Archived 2008-10-19 at the Wayback Machine പതിപ്പുകളിൽ പുതിയതായി: 1.6 Archived 2011-08-05 at the Wayback Machine , 1.7 Archived 2011-08-04 at the Wayback Machine , 1.8 Archived 2010-06-27 at the Wayback Machine , 1.8.1 Archived 2011-08-05 at the Wayback Machine ജാവാസ്ക്രിപ്റ്റ് പതിപ്പുകളുടെ പട്ടിക: പതിപ്പുകൾ 1.5+ ജാവാസ്ക്രിപ്റ്റ് ഒരിക്കൽ കൂടി പരിചയപ്പെടാം Archived 2012-05-02 at the Wayback Machine അവലംബം ↑ {{ cite web }} : Check date values in: | accessdate= ( help ) CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ ↑ ↑
ബി.പി. മണ്ഡൽ
ബിന്ദേശ്വരി പ്രസാദ് മണ്ഡൽ എന്ന ബി. പി. മണ്ഡൽ , ( 1918 – 1982 ) ഇന്ത്യൻ പാർലമെന്റ് അംഗവും രണ്ടാം പിന്നോക്ക വിഭാഗ കമ്മീഷന്റെ ചെയർമാനായിരുന്നു ( മണ്ഡൽ കമ്മീഷൻ എന്നറിയപ്പെടുന്നു).
വടക്കൻ ബീഹാറിലെ മാധേപുരയിൽ നിന്നുള്ള സമ്പന്നനായ സമീന്ദർ യാദവ് (ഭൂവുടമ) കുടുംബത്തിലാണ് ബി.പി. മണ്ഡൽ ജനിച്ചത്.
മണ്ഡൽ കമ്മീഷൻ റിപ്പോർട്ട് ഇന്ത്യൻ ജനസംഖ്യയിലെ "മറ്റ് പിന്നോക്ക വിഭാഗങ്ങളുടെ" (ഒബിസി) പ്രാതിനിധ്യം നിർവ്വചിക്കുകയും സംവരണവുമായി ബന്ധപ്പെട്ട വിഷയങ്ങളിൽ കടുത്ത ചർച്ചയ്ക്ക് തുടക്കമിടുകയും ചെയ്‌തു.
1967ൽ അദ്ദേഹം "ശോഷിത് ദൽ" എന്ന പേരിൽ സ്വന്തമായി ഒരു രാഷ്ട്രീയ പാർട്ടി സ്ഥാപിച്ചു.
1968 ഫെബ്രുവരി 1ന് ഉത്തരേന്ത്യയിലെ ആദ്യ ശൂദ്ര വിഭാഗക്കാരനായ മുഖ്യമന്ത്രിയായി(ബീഹാർ മുഖ്യമന്ത്രി) സത്യപ്രതിജ്ഞയെടുത്തു കൊണ്ട് ബി.പി മണ്ഡൽ ചരിത്രം സൃഷ്ടിച്ചു.
ബീഹാർ നിയമസഭയിലെ അംഗമല്ലാത്തതിനാൽ നാല് ദിവസം തന്റെ പാർട്ടിയുടെ എം.എൽ.എയായിരുന്ന സതീഷ് സിങിനെ മുഖ്യമന്ത്രിയാക്കുകയും മണ്ഡൽ നിയമസഭയുടെ ഭാഗമായതിന് ശേഷം പിന്നീട് മുഖ്യമന്ത്രിയായി ചുമതലയെടുക്കുകയുമായിരുന്നു.
സവർണ വിഭാഗക്കാരേക്കാൾ ഒ.ബി.സി വിഭാഗക്കാരായ മന്ത്രിമാരുള്ള ഉത്തരേന്ത്യയിലെ ആദ്യ സർക്കാർ എന്ന സവിശേഷതയും മണ്ഡലിന്റെ സർക്കാരിനുണ്ടായിരുന്നു.
വെറും 47 ദിവസം മാത്രം നിലനിൽക്കാൻ വിധിയുണ്ടായിരുന്നിട്ടും ഇന്ത്യൻ രാഷ്ട്രീയ ചിത്രത്തിന് പുതിയൊരു ഉന്മേഷം പകരാൻ മണ്ഡലിന്റെ സർക്കാരിന് സാധിച്ചു.
1978 ഡിസംബർ 20ന് പ്രധാനമന്ത്രി മൊറാർജി ദേശായിക്ക് കീഴിൽ ‘ബാക്ക്വേർഡ് ക്ലാസസ് കമ്മീഷൻ’ അഥവാ മണ്ഡൽ കമ്മീഷന്റെ സ്ഥാപനത്തിലേക്ക് വഴിനയിച്ചു.
ബി.പി മണ്ഡലിന്റെ അധ്യക്ഷതയിലുണ്ടായ കമ്മീഷന്റെ ലക്ഷ്യം ഇന്ത്യയിൽ സാമൂഹികവും വിദ്യാഭ്യാസപരവുമായ പിന്നാക്കം നിൽക്കുന്ന വിഭാഗങ്ങളെ അംഗീകരിക്കുകയും ഉയർത്തിയെടുക്കുകയുമായിരുന്നു.
1982ൽ 64ാം വയസ്സിൽ ഹൃദയാഘാതം മൂലം അദ്ദേഹം മരണപ്പെട്ടു.
മണ്ഡൽ കമ്മീഷൻ അവലംബം
കമ്പ്യൂട്ടർ സോഫ്‌റ്റ്‌വെയർ ഇംഗ്ലീഷ് വിലാസം https://ml.wikipedia.org/wiki/Computer_Software ഒരു സാധാരണ ഡെസ്ക്ടോപ്പ് കമ്പ്യൂട്ടറിൽ ആപ്ലിക്കേഷൻ സോഫ്‌റ്റ്‌വെയറുമായി ഉപയോക്താവ് എങ്ങനെ ഇടപഴകുന്നു എന്ന് കാണിക്കുന്ന ഒരു ഡയഗ്രം.
ആപ്ലിക്കേഷൻ സോഫ്‌റ്റ്‌വെയർ ലെയർ ഓപ്പറേറ്റിംഗ് സിസ്റ്റവുമായി ഇന്റർഫേസ് ചെയ്യുന്നു, അത് ഹാർഡ്‌വെയറുമായി ആശയവിനിമയം നടത്തുന്നു.
അമ്പടയാളങ്ങൾ വിവര പ്രവാഹത്തെ സൂചിപ്പിക്കുന്നു.
കമ്പ്യൂട്ടറിൽ ജോലികൾ ചെയ്തു തീർക്കാനാവശ്യമായ കമ്പ്യൂട്ടർ പ്രോഗ്രാമുകളും നടപടിക്രമങ്ങളും ഉപയോഗസഹായികളുമടങ്ങുന്ന സമാഹാരമാണ് കമ്പ്യൂട്ടർ സോഫ്റ്റ്‌വെയർ അഥവാ ഗണനീതന്ത്രാംശം .
സോഫ്റ്റ്‌വെയർ എന്ന പദം കമ്പ്യൂട്ടറുകളുമായി ബന്ധപ്പെടുത്തി ആദ്യം ഉപയോഗിച്ചത് 1957 -ൽ ജോൺ ഡബ്ലിയു.
റ്റക്കി ആണ്.
കമ്പ്യൂട്ടറുകളിൽ സോഫ്റ്റ്‌വെയർ ആദ്യം റാമിലേക്ക് നിറയ്ക്കുന്നു, റാമിൽ നിന്നും നിർദ്ദേശങ്ങൾ ഒന്നൊന്നായി എടുത്ത് സെൻട്രൽ പ്രോസസിങ്ങ് യൂണിറ്റ് നടപ്പിലാക്കുന്നു.
കമ്പ്യൂട്ടറിന്റെ നിലവിലുള്ള അവസ്ഥയെ അതിന്റെ മുമ്പത്തെ അവസ്ഥയിൽ നിന്ന് മാറ്റുന്ന പ്രോസസ്സർ നിർദ്ദേശങ്ങളെ സൂചിപ്പിക്കുന്ന ബൈനറി മൂല്യങ്ങളുടെ ഗ്രൂപ്പുകൾ മെഷീൻ ഭാഷയിൽ അടങ്ങിയിരിക്കുന്നു.
ഉദാഹരണത്തിന്, ഒരു നിർദ്ദേശം കമ്പ്യൂട്ടറിലെ ഒരു പ്രത്യേക സ്റ്റോറേജ് ലൊക്കേഷനിൽ സംഭരിച്ചിരിക്കുന്ന മൂല്യത്തെ മാറ്റിയേക്കാം-ഉപയോക്താവിന് നേരിട്ട് നിരീക്ഷിക്കാൻ കഴിയാത്ത ഒരു പ്രഭാവമാണിത്.
ഒരു നിർദ്ദേശം നിരവധി ഇൻപുട്ട് അല്ലെങ്കിൽ ഔട്ട്പുട്ട് ഓപ്പറേഷനുകളിൽ ഒന്ന് അഭ്യർത്ഥിച്ചേക്കാം, ഉദാഹരണത്തിന് ഒരു കമ്പ്യൂട്ടർ സ്ക്രീനിൽ ചില ടെക്സ്റ്റ് പ്രദർശിപ്പിക്കുന്നത്; ഇത് ഉപയോക്താവിന് ദൃശ്യമാകേണ്ട അവസ്ഥ മാറ്റത്തിന് കാരണമാകുന്നു.
മറ്റൊരു നിർദ്ദേശത്തിലേക്ക് "ചാടാൻ" നിർദ്ദേശിച്ചിട്ടില്ലെങ്കിലോ ഓപ്പറേറ്റിംഗ് സിസ്റ്റം തടസ്സപ്പെടുത്തുകയോ ചെയ്തില്ലെങ്കിൽ, നിർദ്ദേശങ്ങൾ നൽകിയിരിക്കുന്ന ക്രമത്തിൽ പ്രോസസ്സർ നടപ്പിലാക്കുന്നു.
2015-ലെ കണക്കനുസരിച്ച്, മിക്ക പേഴ്‌സണൽ കമ്പ്യൂട്ടറുകൾക്കും സ്‌മാർട്ട്‌ഫോൺ ഉപകരണങ്ങൾക്കും സെർവറുകൾക്കും ഒന്നിലധികം എക്‌സിക്യൂഷൻ യൂണിറ്റുകളുള്ള പ്രോസസ്സറുകൾ ഉണ്ട് അല്ലെങ്കിൽ ഒന്നിലധികം പ്രോസസ്സറുകൾ ഒരുമിച്ച് കമ്പ്യൂട്ടേഷൻ നടത്തുന്നു, കൂടാതെ കമ്പ്യൂട്ടിംഗ് മുൻകാലങ്ങളെ അപേക്ഷിച്ച് കൂടുതൽ സമകാലിക പ്രവർത്തനമായി മാറിയിരിക്കുന്നു.
ഹാർഡ്‌വെയറും സോഫ്റ്റ്‌വെയറും
കമ്പ്യൂട്ടറിന്റെ നമുക്ക് കാണാനും തൊട്ട് നോക്കാനും ഒക്കെ പറ്റുന്ന ഭാഗങ്ങളെയാണ് ഹാർഡ്‌വെയർ അഥവാ അഥവാ യന്ത്രാംശം എന്നു പറയുന്നത്.
പ്രത്യേക ഔട്ട്പുട്ട് കിട്ടുന്നതിനായി കംപ്യൂട്ടറിൽ സംഭരിച്ചിട്ടുള്ള വിവരങ്ങളെയും നിർദ്ദേശങ്ങളെയുമാണ് സോഫ്റ്റ്‌വെയർ അഥവാ തന്ത്രാംശം എന്ന് വിളിക്കുന്നത്.
പൊതുവേ സോഫ്റ്റ്‌വെയർ എന്ന പദം ഹാർഡ്‌വെയർ അല്ലാത്തവയെ എല്ലാം കുറിക്കാൻ ഉപയോഗിക്കാറുണ്ട്.
വിവിധതരം സോഫ്റ്റ്‌വെയറുകൾ
കമ്പ്യൂട്ടർ സോഫ്റ്റ്‌വെയറിനെ സിസ്റ്റം സോഫ്റ്റ്‌വെയർ , ആപ്ലിക്കേഷൻ സോഫ്റ്റ്‌വെയർ എന്നിങ്ങനെ രണ്ടായി തരംതിരിച്ചിരിക്കുന്നു.
ഒരു കംപ്യൂട്ടർ  അതിന് വേണ്ട കാര്യങ്ങൾ ചെയ്യാൻ ഉപയോഗിക്കുന്ന സോഫ്‌റ്റ്‌വെയറിനെ സിസ്റ്റം സോഫ്റ്റ്‌വെയർ എന്ന് പറയുന്നു.
ഹാർഡ്‌വെയറിനെയും കം‌പ്യൂട്ടർ ഉപയോഗിക്കുന്ന ആളിനെയും തമ്മിൽ ബന്ധിപ്പിക്കുന്ന സോഫ്റ്റ്‌വെയറുകളും  സിസ്റ്റംസോഫ്റ്റ്‌വെയറുകൾ വിഭാഗത്തിൽ പെടുന്നവയാണ്.
ഓപ്പറേറ്റിങ്ങ് സിസ്റ്റം പോലെയുള്ളവ സിസ്റ്റം സോഫ്റ്റ്‌വെയറുകൾക്കുദാഹരണമാണ്.
എന്നാൽ ഒരു കംപ്യൂട്ടർ ഉപയോക്താവ് അയാളുടെ പ്രത്യേക ആവശ്യത്തിനായി ഉപയോഗിക്കുന്ന സോഫ്റ്റ്‌വെയറുകളാണ് ആപ്ലിക്കേഷൻ സോഫ്റ്റ്‌വെയർ .
വേർഡ് പ്രൊസസ്സർ , ഇമേജ് വ്യൂവർ , വെബ് ബ്രൗസർ പോലെയുള്ളവ ആപ്ലിക്കേഷൻ സോഫ്റ്റ്‌വെയറുകൾക്ക് ഉദാഹരണമാണ്.
സിസ്റ്റം സോഫ്റ്റ്‌വെയറുകളെ ഓപ്പറേറ്റിംഗ് സിസ്റ്റം (Operating System) എന്നും ഫേംവെയറെന്നും (Firmware) വീണ്ടും രണ്ടായി തിരിച്ചിരിക്കുന്നു സോഫ്‌റ്റ്വെയറിന്റെ ചരിത്രം
സോഫ്‌റ്റ്വെയറിന്റെ തരങ്ങൾ
സോഫ്‌റ്റ്വെയർ പ്രധാനമായും രണ്ട് വിഭാഗങ്ങളായി വേർതിരിക്കാം: സിസ്റ്റം സോഫ്‌റ്റ്വെയർ
ഉദാഹരണങ്ങൾ: മൈക്രോസോഫ്‌റ്റ് വിൻഡോസ് ലിനക്സ് മാക് ഓ എസ് ആൻഡ്രോയ്ഡ് ആപ്ലിക്കേഷൻ സോഫ്‌റ്റ്വെയർ
ഉദാഹരണങ്ങൾ: എം.എസ്. വേഡ് ഗൂഗിൾ ക്രോം വാട്ട്‌സ്ആപ്പ് ഫോട്ടോഷോപ്പ് മിഡിൽവെയർ
സോഫ്‌റ്റ്വെയർ നിർമ്മാണ രീതി ആവശ്യങ്ങളുടെ ശേഖരണം
സോഫ്‌റ്റ്വെയറിന്റെ പ്രയോഗങ്ങൾ വിദ്യാഭ്യാസ രംഗത്ത്
സോഫ്‌റ്റ്വെയറിന്റെ ഭാവി കൃത്രിമ ബുദ്ധി (AI)
ഡാറ്റ അനാലിസിസ് ചെയ്യുന്നതിനും പ്രവചനങ്ങൾ നടത്തുന്നതിനും മെഷീൻ ലേണിംഗ് സോഫ്‌റ്റ്വെയറുകൾ വികസിക്കുന്നു.
ഇതും കാണുക സോഫ്റ്റ്‌വെയർ വിഭാഗങ്ങളുടെ പട്ടിക കമ്പ്യൂട്ടർ ഹാർഡ്‌വെയർ അവലംബം കമ്പ്യൂട്ടർ എന്നാൽ എന്ത് ?
- Vishnu Adoor Vlog Hardware , Software എന്നാൽ എന്ത്?
- Vishnu Adoor Vlog set design
ജൊഹാനസ്‌ബർഗ് ഇംഗ്ലീഷ് വിലാസം https://ml.wikipedia.org/wiki/Johannesburg
ദക്ഷിണാഫ്രിക്കയിലെ ഏറ്റവും വലിയ നഗരമാണ് ജൊഹാനസ്ബർഗ് .
രാജ്യത്തിലെ ഏറ്റവും സമ്പന്നമായ പ്രവിശ്യയായ ഹൌടെങിൻറെ തലസ്ഥാനവുമാണീ നഗരം .
ലോകത്തിലെ ഏറ്റവും വലിയ 40 മെട്രൊപൊളിറ്റൻ പ്രദേശങ്ങകളിലൊന്ന്, ആഫ്രിക്കയിലെ രണ്ട് ആഗോള നഗരങ്ങളിലൊന്ന് (global cities) തുടങ്ങിയ പദവികളും ജൊഹാനസ്ബർഗിനുണ്ട്.
ദക്ഷിണാഫ്രിക്കയുടെ മൂന്ന് തലസ്ഥാന നഗരങ്ങളിൽ ഉൾപ്പെടുന്നില്ലെങ്കിലും രാജ്യത്തെ പരമോന്നത നീതിന്യായ കോടതി ജൊഹാനസ്ബർഗിലാണ് സ്ഥിതി ചെയ്യുന്നത്.
സ്വർണം , വജ്രം എന്നിവയുടെ ഒരു വൻ സ്രോതസ്സാണ് ജൊഹാൻസബർഗ്.
ആഫ്രിക്കയിലെ ഏറ്റവും വലുതും ഏറ്റവും തിരക്കേറിയതുമായ ഒ.ആർ. ടാംബോ അന്താരാഷ്ട്ര വിമാനത്താവളം ഇവിടെയാണുള്ളത്.
2007-ൽ നടന കണക്കെടുപ്പ് പ്രകാരം ജൊഹാനസ്ബർഗ് മുൻസിപ്പൽ നഗരത്തിലെ ജനസംഖ്യ 3,888,180 ആണ്.
ഗ്രേറ്റർ ജൊഹാനസ്ബർഗ് മെട്രൊപൊളിറ്റൻ പ്രദേശത്തിലെ ജനസംഖ്യ 7,151,447 ആണ്.
മുൻസിപ്പൽ നഗരത്തിന്റെ വിസ്തൃതി 1,645 ചതുരശ്ര കിലോമീറ്ററാണ്.
മറ്റ് നഗരങ്ങളുമായി താരതമ്യം ചെയ്യുമ്പോൾ ഇത് വളരെ ഉയർന്നതായതിനാൽ ഇവിടുത്തെ ജനസാന്ദ്രത ഇടത്തരമാണ് (2,364/ചതുരശ്ര കിലോമീറ്റർ).
അവലംബം പുറത്തേക്കുള്ള കണ്ണികൾ Gauteng Tourism Authority Johannesburg on Birmingham's Partner City page Archived 2009-09-15 at the Wayback Machine Johannesburg Tourism official website Archived 2009-06-18 at the Wayback Machine City of Johannesburg Audio slideshow: Johannesburg - Barbera Lipietz
സിപ്പിൾ ദ്വീപ് ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2025 ഫെബ്രുവരി ) ( Learn how and when to remove this message )
റിഗ്ലി ഗൾഫിന് കിഴക്ക് ഭാഗത്ത്, അന്റാർട്ടിക്കയിലെ മേരി ബൈർഡ് ലാൻഡിന്റെ ബകുറ്റിസ് തീരത്തായി, ഗെറ്റ്സ് ഐസ് ഷെൽഫിനോട് ചേർന്ന് കിടക്കുന്ന ഏകദേശം 110 കി.
മീ (68 മൈ) നീളമുള്ള മഞ്ഞുമൂടിയ ഒരു ദ്വീപ് ആണ് സിപ്പിൾ ഐലൻഡ്.
ഇതിന്റെ വിസ്തീർണ്ണം 6,390 കി.m 2 (2,467 ച മൈ) ആണ്.
കൂടാതെ ഇതിൽ 3,110 മീ (10,203 അടി) ഉയരമുള്ള, പ്രവർത്തനരഹിതമായ ഷീൽഡ് അഗ്നിപർവ്വതമായ മൗണ്ട് സിപ്പിളിന്റെ ഏറിയ ഭാഗവും ഉൾപ്പെടുന്നു.
പരമാവധി ഉയരത്തിൽ ലോകത്തിലെ 15-ാം സ്ഥാനമുള്ള ദ്വീപാണ് ഇത്.
1959-65 കാലഘട്ടത്തിലെ ഗ്രൗണ്ട് സർവേകളിൽ നിന്നും യുഎസ് നേവി എയർ ഫോട്ടോകളിൽ നിന്നും സമാഹരിച്ച യുഎസ് ജിയോളജിക്കൽ സർവേ (യുഎസ്ജിഎസ്) ഭൂപടങ്ങളിൽ ഈ സവിശേഷത ആദ്യമായി ഒരു ദ്വീപായി സൂചിപ്പിച്ചു.
അഡ്മിറൽ ബൈർഡിന്റെ പര്യവേഷണസംഘത്തിലെ അംഗമായ അമേരിക്കൻ അന്റാർട്ടിക് പര്യവേക്ഷകനായ പോൾ എ. സിപ്പിളിന്റെ (1909-1968) ബഹുമാനാർത്ഥം 1967-ൽ യുണൈറ്റഡ് സ്റ്റേറ്റ്സ് അഡ്വൈസറി കമ്മിറ്റി ഓൺ അന്റാർട്ടിക് നെയിംസ് (US-ACAN) ദ്വീപിനും പർവതത്തിനും പേരിട്ടു.
ഭൂമിശാസ്ത്രപരമായ സവിശേഷതകൾ ബ്ലോബ് - കുന്നിന്റെ ആകൃതിയിലുള്ള മുട്ട് റിസെലി ബ്ലഫ് - സിപ്പിൾ പർവതത്തിന്റെ വടക്കുകിഴക്കൻ ചരിവിലുള്ള ബ്ലഫ്.